kardosdrur/scandi-wiki huggingface dataset:
Jeg så det land

Jeg så det land er en dansk portrætfilm fra 2005, der er instrueret af Henrik Lundø og Jacob Jørgensen.

Handling 
I årene 1833-34 foretog H.C. Andersen sin første store udenlandsrejse. En rejse der fik afgørende betydning for hans forfatterskab og førte til hans gennembrud som digter. Forfatteren og kunsthistorikeren Hans Edvard Nørregård-Nielsen fulgte i 2003 i H.C. Andersens spor fra Schweiz, ned gennem alperne og til Italien. Undervejs fortolkes den betydning, rejsens oplevelser havde på Andersen som forfatter - og som menneske - motiveret af stemningsbilleder fra nogle af stederne i dag, Andersens egne tegninger fra dengang og uddrag fra hans dagbogsnotater. En indre rejse såvel som et indblik i tidens kunst, arkitektur og kultur som den følsomme digterspire oplevede det.

Referencer

Eksterne henvisninger 
 

Danske film fra 2005

Værker om H.C. Andersen
Portrætfilm fra Danmark
Rågummi fra Malaya I + II

Rågummi fra Malaya I + II er en film instrueret af Hakon Mielche.

Handling 
I. I de fleste gummiplantager dyrkes para-kausjuktræet. Frøene sås i kurve. Jorden tilberedes, og der sås undervegetation. De unge træer udplantes eller podes på gamle stammer. De ældre træer tappes Gummimælken vejes og hældes på store beholdere. II. Gummimælken køres til fabrikken. Der tilsættes syre. Rågummiet udvalses, tørres og røges. Det indpakkes og eksporteres fra Singapore.

Referencer

Eksterne henvisninger 
 

Danske film fra 1954

Dokumentarfilm fra Danmark
Film fra Galathea 2
En lille film om nisser

En lille film om nisser er en dansk dokumentarfilm fra 2009, der er instrueret af Trylle Vilstrup.

Handling 
Ib Spang Olsen fortæller om nissen. Hvem er den, hvad kan den, og hvad kan den bruges til? Nissen vil gerne have fortalt historien om sit sande væsen. Hvis folk tror på nissen, giver den plads og ikke forstyrrer den eller ødelægger den natur, den lever i, får folk et mere frodigt stykke Danmark.

Referencer

Eksterne henvisninger 
 

Danske film fra 2009

Dokumentarfilm fra Danmark
En vaskeægte Historie

En vaskeægte Historie er en film instrueret af Jonas Alexander Arnby.

Handling 
Ideen til filmen kommer fra en vandrehistorie. Denne vandrehistorie handler om pigen og hendes lidt anderledes lyster til hund og Pedigree Pal. Vi har fået fortalt denne historie fra ca. 8 forskellige mennesker,som ingen relation har haft til hinanden.

Referencer

Eksterne henvisninger 
 

Danske film fra 1996

Kortfilm fra Danmark
Køkkenet i centrum

Køkkenet i centrum er en dansk dokumentarfilm fra 1967, der erinstrueret af Jesper Tvede. Filmen er produceret af Teknisk Film Compagni for Landbrugets Informationskontor og Mejeriets Hjemmemarkedsudvalg.

Handling 
Idéer til forbedringer af køkkener og en opfordring til eventuelt at omvurdere køkkenets funktion i forhold til resten af boligen.

Referencer

Eksterne henvisninger 
 

Danske film fra 1967

Dokumentarfilm fra Danmark
Otgon

Otgon er en film instrueret af Frigge Volander Himmelstrup og Emil Aagaard.

Handling 
Ikke langt fra grønne sletter og åbne vider bor Otgon i Mongoliets hovedstad Ulaanbaatar. Hun er 13 år og går på en cirkusskole for at uddanne sig til slangemenneske. En disciplin hvor der kræves meget af hendes lille spinkle krop, der presses til det yderste både i forhold til smidighed, udholdenhed og balance. Men der er noget at kæmpe for. For som professionelt slangemenneske kan man både se frem til beundring, økonomisk stabilitet og muligheder for at vise sin kunst uden for Mongoliets grænser. Med en stor vilje og en indre styrke følger vi Otgon i et nært portræt og kommer helt tæt på den unge piges stræben for at nå sin drøm – at vise verden hvad hun kan.

Referencer

Eksterne henvisninger 
 

Danske film fra 2012
Oplysningsfilm fra Danmark
Denmark fights for freedom

Denmark fights for freedom er en dokumentarfilm fra 1944 instrueret af Theodor Christensen.

Handling 
Illegale optagelser af danske sabotageaktioner, som siden blev smuglet ud af Danmark til brug for de allieredes krigsførelse.

Referencer

Eksterne henvisninger 
 

Danske film fra 1944

Film om 2. verdenskrig fra Danmark
Dokumentarfilm fra Danmark
Kysser himlen farvel

Kysser himlen farvel er en dansk musikvideo fra 1989, der er instrueret af Michael Sonne.

Handling 
Filmen består af Patrulje (Kliché), Slingrer ned ad Vestergade (Gnags), Magneter (Anne Dorte Michelsen), In the Moonlight (News), Kysser himlen farvel (Lars H.U.G.), Udenfor er det nat (Rocazino), Ansigt til ansigt (Kliché), Jeg vil huske (Anne Dorte Michelsen) og Blå mandag (VoxPop).

Referencer

Eksterne henvisninger 
 

Danske film fra 1989

Musikfilm fra Danmark
Musikvideo fra Danmark
Bamse i E-mol

Bamse i E-mol er en eksperimentalfilm fra 1989 instrueret af Laila Hodell og Søren Danielsen.

Handling 
Indholdet i filmen er en række erindringsbilleder, fra femårsalderen, en billedrig tid. Jeg får lyst til at beskrive stemningen med et INKA-indiansk digt, genfortalt af Vagn Lundbye: 'Jeg blev født som en blomst på marken - som et træ blev jeg elsket som ung - jeg blev stor og voksede mig gammel - men nu visner jeg lettet og tung'. Filmen er for børn og deres voksne.

Referencer

Eksterne henvisninger 
 

Danske film fra 1989

Eksperimentalfilm fra Danmark
Kong Haakon og Dronning Mauds Ankomst til Trondhjem

Kong Haakon og Dronning Mauds Ankomst til Trondhjem er en dansk dokumentarisk optagelse fra 1906, der er instrueret af Peter Elfelt.

Handling 
Indsejlingen til Trondhjem og Kong Haakon 7 og dronning Mauds landgang. Kongefamilien stiger ombord på Heimdal ved Drøbak. Karetkørsel og folkemængden, der modtager kongeparret.

Referencer

Eksterne henvisninger 
 

Danske film fra 1906
Dokumentariske optagelser
Begivenheder i 1906
Det norske monarki
Dongsters

Dongsters er en dansk kortfilm fra 2000, der er instrueret af René Gyldensten og Jacob Weinreich.

Handling

Eksterne henvisninger 
 

Danske film fra 2000

Kortfilm fra Danmark
Ingeniørerne graver Skandser og udfører Sprængninger

Ingeniørerne graver Skandser og udfører Sprængninger er en dansk dokumentarisk optagelse fra 1907, der er instrueret af Peter Elfelt.

Handling 
Ingeniørsoldater træder an til arbejde og udfører sprængninger i landskabet.

Referencer

Eksterne henvisninger 
 

Danske film fra 1907
Dokumentariske optagelser
Danmark i 1900'erne
Hæren
Radiofolket

Radiofolket er en film instrueret af Dorte Høeg Brask.

Handling 
Inger, Bendt og Roma har aldrig mødtes i det virkelige liv. Alligevel føler de, at de kender hinanden. For hver dag står de op og lytter med på den samme lokalradio. De kender hinandens stemmer og følger med i hinandens hverdag. I opture og nedture, når helbredet skranter, og når familien svigter. Et uforpligtende og unikt fællesskab, der plejes med stor trofasthed. En film om at blive gammel og alene. Et øjebliksbillede af et Danmark vi sjældent møder.

Referencer

Eksterne henvisninger 
 

Danske film fra 2000

Dokumentarfilm fra Danmark
Idrætssvømning

Idrætssvømning er en dansk undervisningsfilm fra 1941, der er instrueret af Theodor Christensen.

Handling 
Instruktionsfilm, der gennemgår træningen til brystsvømning, crawl, holdkapssvømning, bjærgning, dykning og kunstsvømning.

Referencer

Eksterne henvisninger 
 

Danske film fra 1941

Undervisningsfilm fra Danmark
David Moss - take me away

David Moss - take me away er en dansk dokumentarfilm fra 1989, der er instrueret af Lars Movin.

Handling 
Interview og koncertoptagelse med New York-trommeslageren David Moss fra en aften i Odense, efteråret 1988. Siden han forlod den traditionelle jazz i begyndelsen af 1970'erne, har David Moss arbejdet på at skabe sit eget univers af sang og trommer. Den musik, han er nået frem til, henter elementer fra såvel rock og jazz som fra moderne kompositioner.

Referencer

Eksterne henvisninger 
 

Danske film fra 1989

Dokumentarfilm fra Danmark
Isabella for real

Isabella for real er en dansk ungdomsfilm fra 2011, der er instrueret af Mette-Ann Schepelern.

Handling 
Isabella bliver snart 18 år men har ikke rigtig lyst til at blive voksen. Hun føler, at hun allerede har været voksen én gang. Nemlig da hun var yngre, men dengang led hendes mor af en alvorlig psykisk sygdom. Dengang måtte Isabella træde til og blandt andet tage sig meget af sine yngre brødre. Nu er tingene mere stabile, og derfor vil Isabella gerne bare være ung, slå sig løs og have det sjovt. Det er bare svært at realisere, når hun samtidig skal tage kørekort, passe gymnasiet og arbejde i familiens nye Drive In Bio. Alt dette giver konflikter med moren, som hun er tæt knyttet til. Isabella bliver nødt til at løsrive sig. Men hvordan gør hun det, når mor er hendes nærmeste fortrolige - og sindslidende på samme tid?

Referencer

Eksterne henvisninger 
 

Danske film fra 2011

Ungdomsfilm fra Danmark
Isfuglen

Isfuglen er en film instrueret af Arthur Christiansen.

Handling 
Isfuglen på en gren over åen. Den flyver fra gren til gren. Isfuglens redehul og rede med æg. Fiskende isfugl. Nærbilleder af en isfugl, der flyver fra og til samme gren under redebygning.

Referencer

Eksterne henvisninger 
 

Danske film fra 1941
Naturfilm fra Danmark
Maskens mester

Maskens mester er en film instrueret af Stine Bjerre Jørgensen, Stine Sillesen.

Handling 
Isla Taquile er en ø i den vestlige del af Titicaca-søen, inden for Perus grænser. I en landsby på øen forbereder to unge mennesker sig til deres forestående bryllup, men med helt andre kønsroller, end vi forventer. Det er nemlig manden, som er ansvarlig for det afgørende symbol for ægteskabet: den strikkede hue til ham selv som den gifte mand. Ja, selv den vordende bruds udstyr strikker han.

Referencer

Eksterne henvisninger 
 

Danske film fra 2006

Oplysningsfilm fra Danmark
I.P. Müller, I

I.P. Müller, I er en dansk dokumentarfilm fra 1911, der er instrueret af Peter Elfelt.

Handling 
J.P. Muller viser gymnastiske øvelser i haven. I første del viser J.P. Müller primært stående øvelser. Anden del viser mavebøjninger over stol.

Referencer

Eksterne henvisninger 
 

Gymnastik i Danmark
Stumfilm fra Danmark
Dokumentariske optagelser
Danske film fra 1911
Pig country

Pig country er en film instrueret af Andreas Koefoed.

Handling 
Jacob har ansvaret for tre gårde og store arealer land. Som sin far og farfar er han grisefarmer og sender store mængder svin til slagtning hver uge. Han er en ambitiøs og visionær forretningsmand, men står imidlertid i en situation, hvor han skylder over 50 millioner kroner til banken, og familiens fremtid er ude af hans hænder.

Referencer

Eksterne henvisninger 
 

Danske film fra 2010

Dokumentarfilm fra Danmark
Poetic Slowmo Moonboat

Poetic Slowmo Moonboat er en film instrueret af Jacob Tell.

Handling 
Jacob Tells arbejdsform som billedkunstner er præget af en næsten anarkistisk frihed i valg af udtryksformer og medier, men også af en på samme tid uhøjtidelig og intuitiv udtrykskraft, der spænder fra det helt spontane til det amorft konceptuelle. Først og fremmest giver dette sig udtryk i en visuel frodighed, der ikke lukker sig inde i bleg institutionskritik, men som i sin refleksion stiller sig frit i det kunstneriske rum. Et godt eksempel er »Poetic Slowmo Moonboat«, hvor dramatiske natbilleder bevæger sig til rytmen af anelsesfuld musik.

Referencer

Eksterne henvisninger 
 

Danske film fra 1997

Dokumentarfilm fra Danmark
Man ooman

Man ooman er en film instrueret af Andreas Johnsen, Rasmus Poulsen.

Handling 
Jamaica har flere kirker, flere mord og flere fester per indbygger end noget andet sted på jorden. Over alt på øen festes der syv dage om ugen, og dansen er aggressiv og seksuelt ekstremt eksplicit. De unge dansere Fresh og Kemar ved hvad det hele handler om, og de guider os ind i de hæsblæsende street parties, hvor drengene kæmper om pigerne, der kæmper om at blive kåret som årets Dancehall Queen. Ever fresh, ever clean! Dancehall er den fattige underklasses musik, og selv om det handler om at se flashy ud og spille op til lir foran videokameraet, bobler spændingerne frem - ikke mindst i den rå og ultra seksualiserede dans, der sagtens kan fortsætte op i træer og lygtepæle og i den indgroede homofobi, der følger med.

Referencer

Eksterne henvisninger 
 

Danske film fra 2008

Dokumentarfilm fra Danmark
The black Beatle

The black Beatle er en film instrueret af Jeanette Schou.

Handling 
Jeanette Schou begyndte at arbejde med video i firserne. Som medlem af kunstnersammenslutningen Trekanten har hun arbejdet intensivt med scratchvideo, hvor found footage anvendes som en collageagtig kommentar til nutidens verdensbillede. »The Black Beatle« er mere karakteristisk for hendes nyere arbejder, der i højere grad benytter dokumentarisk materiale til kunstnerens visuelle tolkninger af tid og rum.

Referencer

Eksterne henvisninger 
 

Danske film fra 1995

Dokumentarfilm fra Danmark
Forhandleren

Forhandleren er en dansk dokumentarfilm fra 2014, der er instrueret af Karen Stokkendal Poulsen.

Handling 
"Jeg føler, at vi bør efterlade verden en lille smule bedre end vi fandt den. Hvordan gør man verden bedre? Svaret er - lidt efter lidt." Dette er EU-diplomat og chefforhandler Robert Coopers filosofiske tilgang til sin udfordrende opgave med at forhandle en aftale på plads mellem Serbien og Kosovo for første gang nogensinde. 13 år efter EU til stor ydmygelse ikke magtede at redde Kosovo i 1999. Edita Tahiri fra Kosovo og Borko Stefanovic fra Serbien medbringer en tragisk fortid til forhandlingsbordet, og Roberts strategi er ikke at åbne Pandoras æske, men at få parterne til at rette blikket mod fremtiden. Edita Tahiri ønsker frihed for Kosovo; Borko Stefanovic vil aldrig anerkende Kosovos selvstændighed. Robert Cooper har én ting, han kan tilbyde; et perspektiv for fremtidigt EU-medlemskab.

Referencer

Eksterne henvisninger 
 

Danske film fra 2014

Film fra Danmark (administrationskategori)
Dokumentarfilm fra Danmark
Black Man

Black Man er en kortfilm fra 2008 instrueret af Kræsten Kusk.

Handling 
Jeg har bestemt mig for at optage, det jeg ser hernede. Jeg har besluttet mig for at dokumentere Danmarks ondskab, som folk her har oplevet i 300 år og som jeg har oplevet i 30 år - for jeg forstår, hvordan de har det. Denne film bliver skelsættende. Jens

Referencer

Eksterne henvisninger 
 

Danske film fra 2008

Kortfilm fra Danmark
Et blad falder til Himlen

Et blad falder til Himlen er en film instrueret af Anders Birch, Diddle Elnif.

Handling 
Jeg kunne ikke længere holde ud at se min far være spærret inde på et plejehjem. At besøge ham dag efter dag med min 2-årige datter, uden at han kunne huske os. At være nødt til hver gang at fortælle ham, hvem han var og hvor han var, at mor var død, at jeg var hans søn, som var blevet gift og havde fået et barn. Ved hvert besøg blev verden nulstillet, og vi startede forfra igen. Sådan beskriver forfatteren Knud Romer den sidste tid med sin demente far. Et langtrukkent farvel, der først for alvor fuldbyrdes, da Knud Romer i samarbejde med komponisten Bent Sørensen og DR's pigekor får opført værket "Et blad falder til himlen" i Tivolis koncertsal som en afsked til faren. I dokumentarfilmen af samme navn, følger vi tilblivelsen af koncerten fra de sidste samtaler mellem Knud Romer og faren på plejehjemmet, hans død på hospitalet, rydningen af barndomshjemmet i Nykøbing Falster og den fuldendte koncert i koncertsalen. Filmen "Et blad falder til himlen" handler om det universelle: at dø, at blive voksen, at være den næste generation, der en dag skal dø - fortalt af Knud Romer.

Referencer

Eksterne henvisninger 
 

Danske film fra 2012

Dokumentarfilm fra Danmark
Songs From the Soil

Songs From the Soil er en film instrueret af Phie Ambo.

Handling 
Jeg ønsker, at lave en film, der som de klassiske russiske dokumentariske stumfilm, udfordrer det visuelle og leger med en struktur, der ikke umiddelbart har en historie. Jeg har lyst til at se, hvor langt jeg kan komme med en fortælling, der udelukkende arbejde associativt med billede og lyd. En fortælling, der udfordrer vores oplevelse af smukt og grimt og måske kan få os et andet sted hen bevidsthedsmæssigt ved at bruge tid på det, der normalt ikke får vores opmærksomhed - eller måske fik det engang, før vi lærte at effektivisere vores opmærksomhed i velstrukturerede historier; farvesammensætningen på et gult og sort sneglehus, den orange spejling i søen op mod den irgrønne andemad, en rød regnorm, der strækker sig ud af den sorte jord. Værket skal live performes af Theatre of Voices og det, at sangerne er til stede i rummet sammen med billederne vil give en ekstra dimension og et nærvær, som jeg er spændt på at fornemme og arbejde med.

Referencer

Eksterne henvisninger 
 

Danske film fra 2014

Dokumentarfilm fra Danmark
Indiens sjæl

Indiens sjæl er en dansk dokumentarfilm fra 1976, der er instrueret af Jens Bjerre.

Handling 
Jens Bjerres film om Indien viser blandt anden hårdtarbejdende bønder på deres marker, bengalske fisker i deres kamp med havet, byernes hjemløse i deres kamp for at overleve og primitive stammefolk i de urskovsklædte bjerge.

Referencer

Eksterne henvisninger 
 

Danske film fra 1976

Sjæl
Dokumentarfilm fra Danmark
Jonas - Logistikchefens søn

Jonas - Logistikchefens søn er en dansk børnefilm fra 2008, der er instrueret af Anja Kvistgaard Marott.

Handling 
Jonas på 10 har en far, der arbejder som logistikchef. Det betyder, at han tit taler i mobiltelefon eller arbejder på computeren - også når han er sammen med Jonas. Jonas fortæller med lige dele humor og smerte om, hvor træt han er af at føle sig som nummer to efter sin fars arbejde. Desuden bryder han sig ikke om at skulle undvære sin far, når han tager på forretningsrejser, for Jonas er rigtig bange for, at der skal ske ham noget ondt, men det er svært at snakke om for dem begge to.

Referencer

Eksterne henvisninger 
 

Danske film fra 2008

Børnefilm fra Danmark
Julie - Dag og nat

Julie - Dag og nat er en dansk dokumentarfilm fra 2007, der er instrueret af Maya Albana.

Handling 
Julie skriver sange om ensomhed, ulykkelig kærlighed og den melankoli der tynger hendes sind. Hun er 35 år og single på 10. år. En dag møder hun Mads og pludselig ser verden helt anderledes ud.

Referencer

Eksterne henvisninger 
 

Danske film fra 2007

Dokumentarfilm fra Danmark
Et portræt af Jørgen Andersen

Et portræt af Jørgen Andersen er en dansk kortfilm fra 2011, der er instrueret af Emil Gosch Johansen.

Handling 
Jørgen Andersen er en falleret multikunstner, der hutler sig gennem tilværelsen i kampen for at bringe den grænseoverskridende kunst ud til folket. Han er i store økonomiske problemer og lever udelukkende af sin bofælle Niels' nåde. Derfor hyrer Jørgen et filmhold til at producere en dokumentar, som skal bringe ham tilbage på sporet, både kunstnerisk og økonomisk.

Medvirkende 
 Lorens Lassen - Jørgen Andersen
 Tom Due - 'Niels' Lasse Christoffersen - Interviewer Andreas Borgstad - Kameramand''

Referencer

Eksterne henvisninger 
 

Danske film fra 2011
Kortfilm fra Danmark
Enhedsgrå 1-3

Enhedsgrå 1-3 er en dansk dokumentarfilm fra 1993, der er instrueret af Jørgen Michaelsen.

Handling 
Jørgen Michaelsen er en markant repræsentant for halvfemsernes reflekterende, ny-konceptuelle kunst, der ikke ønsker at betragte kunstværket som markedsvare eller dekorativt objekt, men snarere ser det som bærer af et udsagn om kunstens værensbetingelser - og dermed om folks iagttagelse og opfattelse af verden. Han udfolder sig med intellektuel vellyst gennem et sprogligt overskud, der tilsyneladende er videnskabeligt tørt. Men bag den ordtunge teori anvendes en ofte løssluppen humor som redskab til at formulere kunstnerens skarpe standpunkter. Som i denne tre-akters video, der i et højt gearet rap beretter om, hvorfor han, inspireret af filosoffen Baruch de Spinoza, valgte at male hele sin lejlighed grå.

Referencer

Eksterne henvisninger 
 

Danske film fra 1993
Dokumentarfilm fra Danmark
Kakaoplantage ved Guldkysten

Kakaoplantage ved Guldkysten er en dansk dokumentarfilm fra 1954, der er instrueret af Hakon Mielche.

Handling 
Kakaoblomsterne vokser på stammen. De modne frugter kan være op til 20 cm lange. Der høstes to gange om året. Frugterne skæres forsigtigt ned, åbnes med et hug af en stor kniv, og frøene rystes ud. Frøene dækkes med bananblade og gærer i syv dage, hvorpå de tørres. Sækkene syes til og anbringes i vældige stabler på strandbredden. Opkøberen undersøger kvaliteten.

Referencer

Eksterne henvisninger 
 

Danske film fra 1954

Dokumentarfilm fra Danmark
Film fra Galathea 2
Kalles Orkester

Kalles Orkester er en dansk dokumentarfilm fra 1990, der er instrueret af Ole Fibiger.

Handling 
Kalles Orkester er enestående, fordi fem af medlemmerne er psykisk handicappede. Musikken har givet dem så meget selvtillid, at de nu er flyttet fra en stor central institution, bor i egen bolig og klarer et dagligt arbejde. Kalles Orkester er et seks-mands danseorkester, der spiller til dans med samme musikalske kvalitet, som alle andre danseorkestre.

Referencer

Eksterne henvisninger 
 

Danske film fra 1990

Dokumentarfilm fra Danmark
The dog

The dog er en film instrueret af Arthur Köpcke.

Handling 
Kameraet har hundens perspektiv - klatrer op ad en trappe og farer derefter forvildet rundt mellem stole-, bord- og dameben.

Referencer

Eksterne henvisninger 
 

Danske film fra 1966

Eksperimentalfilm fra Danmark
Tørke uden grænser

Tørke uden grænser er en film instrueret af Bengt Johnson, Åke Karlson, Pia Karlson.

Handling 
Kampagnefilm. Nødhjælpsarbejde i det tørkeramte Etiopien. Urbaniseringen tvinger nomaderne til at forblive i de tørkeramte områder. De er nu afhængige af nødhjælpsrationerne.

Referencer

Eksterne henvisninger 
 

Danske film fra 1980

Dokumentarfilm fra Danmark
Koka Zero

Koka Zero er en dansk dokumentarfilm fra 2005, der er instrueret af Martha Gutiérrez.

Handling 
Kampen mod kokaen har stået på i mere end 15 år, ledet og finansieret af USA. Målet har været udryddelsen af koka-dyrkningen: koka-zero (nul koka). Det har skabt voldsom modstand, fordi kokabladene er en vigtig del af de oprindelige folks univers. Kokaen har rituelle funktioner og indgår i dagligdagen - specielt for dem, der har det hårde slid på markerne eller i minerne. Filmen fortæller kokaens historie.

Referencer

Eksterne henvisninger 
 

Dokumentarfilm fra Danmark
Danske film fra 2005
Roland Tempel

Roland Tempel er en film instrueret af Jens Christian Top.

Handling 
Kan vor tids fortravlede bymenneske med god samvittighed påtage sig ansvaret for opdragelse og vedligeholdelse af en lille hund?

Referencer

Eksterne henvisninger 
 

Danske film fra 1984

Eksperimentalfilm fra Danmark
Captain Awesome

Captain Awesome er en dansk animationsfilm fra 2011, der er instrueret af Ercan Bozdogan.

Handling 
Kaptajn Awesome er endnu en gang ved at redde dagen da en dårlig mave truer med at ødelægge alt. En historie om en superhelts kamp imod tiden for at redde hans image eller menneskeheden, før det hele løber ud i sandet.

Referencer

Eksterne henvisninger 
 

Animationsfilm fra Danmark
Danske film fra 2011
Vægtløs (film)

Vægtløs (originaltittel Vektløs) er en dansk/norsk film instrueret af Sigve Endresen.

Handling 
Kari Iveland er en kendt norsk sangerinde, men bag den solide karriere ligger et smertefuldt privatliv. Instruktøren følger som en flue-på-væggen Kari Ivelands arbejde med sin første soloplade »Vektløs«, hvis tekster giver indblik i den eksistentielle angst og uro, hun har følt gennem sit liv. Dette bliver uddybet i samtaler med Karis forældre og med lægen, som behandlede hende i en fase af hendes liv, hvor hun holdt op med at spise. Som barn af to missionærer, der arbejdede på at forbedre verden, blev hun paradoksalt nok selv et offer. Historien om Kari Iveland er en universel historie om en ung kvinde, der bevæger sig fra ønsket om at dø til at sætte pris på livet.

Referencer

Eksterne henvisninger 
 

Danske film fra 2003
Film fra Danmark (administrationskategori)
Dokumentarfilm fra Norge
Dokumentarfilm fra Danmark
Norske film fra 2003